ལྕགས་དྲའི་ནང་ལ་མཐོང་བའི་བྱིའུ་དེ་ལ་མཇུག་ཀྱི་སྣང་བརྙན་ཟེར།དངོས་པོ་ཞིག་ལ་མ་བལྟ་བའི་སྐབས་སུའང་དངོས་པོ་དེའི་སྣང་བརྙན་མཐོང་བ་དེ་ལ་མཇུག་གི་སྣང་བརྙན་ཟེར།ང་ཚོའི་མིག་གི་རྒྱབ་ངོས་སུ་འོད་ཚོར་མཁན་གྱི་ཕྲ་ཕུང་དབྱུག་དབྱིབས་དང་སྙུང་དབྱིབས་ཕྲ་ཕུང་སྟེ་གཉིས་ཡོད།སྙུང་དབྱིབས་ཕྲ་ཕུང་ནི་ཁ་དོག་ཅན་གྱི་འོད་དེ་ཚོར་ཐུབ་པ་དང་ཕྲ་ཕུང་དེའི་རིགས་གསུམ་པོ་རེ་རེ་ཁ་དོག་གི་རིམ་པ་བྱེ་བྲག་པ་སོ་སོར་ཚོར་ཐུབ་པ་ཡིན།ཁྱེད་ནས་བྱིའུ་དམར་པོ་དེར་ཐད་ཀར་བལྟ་སྐབས་འདིའི་སྣང་བརྙན་མིག་གི་དྲ་སྐྱིའི་གནས་ཤིག་ཐོག་ཕོག་གི་ཡོད།གནས་འདིའི་ནང་ཡོད་པའི་ཁ་དོག་དམར་པོར་ཚོར་བ་རྐྱེན་པའི་ཕྲ་ཕུང་རྣམས་ཐོག་མར་ཡ་ལེན་བྱས་པ་དང་གང་ཙམ་ནས་ཐང་ཆད་ནས་འོད་དམར་པོར་ཡ་ལེན་དེ་ཙམ་བྱེད་ཀྱི་མེད།དཀར་པར་ལས་འོད་དམར་པོ་དང་།སྔོན་པོ།ལྗང་ཁུ་བཅས་ལྡོག་གི་ཡོད།༼གང་ཡིན་ཟེར་ན་འོད་དཀར་པོ་དེ་འོད་ཁ་དོག་མང་པོ་མཉམ་རུབ་ལས་གྲུབ་པ་ཡིན།༽དངོས་པོ་གང་ཞིག་ལ་རྒྱུན་རིང་བལྟས་པའི་རྗེས་སུ་ལམ་སང་དཀར་པང་སྟོང་པ་ཞིག་ལ་བལྟ་སྐབས་འོད་དམར་པོར་ཚོར་བ་རྐྱེན་པའི་ཕྲ་ཕུང་རྣམས་སྔོན་ནས་ཐང་ཆད་པའི་རྐྱེན་གྱི་ཕྱིར་ལྡོག་པའི་འོད་དམར་པོར་ཡ་ལེན་བྱེད་ཀྱི་མེད།ཡིན་ནའང་འོད་ཁ་དོག་སྔོན་པོ་དང་ལྗང་ཁུ་ཚོར་བའི་ཕྲ་ཕུང་རྣམས་ཀྱིས་ཕྱིར་ལྡོག་པའི་འོད་སྔོན་པོ་དང་ལྗང་ཁུར་ཡ་ལེན་ཤུགས་ཆེ་བྱེད་ཀྱི་ཡོད།དེ་སྲོང་ཙང་འོང་དམར་པོར་ཚོར་བ་རྐྱེན་པའི་ཕྲ་ཕུང་རྣམས་ཡ་ལེན་མ་བྱེད་པའི་སྐབས་ཁྱེད་ཀྱིས་བྱིའུ་ཁ་དོག་སྔོ་ལྗང་ཡིན་པ་ཞིག་མཐོང་གི་ཡོད།ཁ་དོག་སྔོ་ལྗང་དེ་ལ་དབྱིན་སྐད་ཐོག་སི་ཡི་ཡཱན་ཟེར།